Ortoklazs

Ortoklazs pieder laukšpatu minerālu grupai (ķīmiskā formula KAlSi3O8), kas ietilpst tektosilikātu minerālu iedalījumam, no kā tālāk veidojas magmatiskie ieži. Minerāla nosaukums nāk no Grieķijas, tas nozīmē "taisns lūzums", jo šīm divām plaknēm, kas šķeļas, ir taisni leņķi attiecībā vienai pret otru. Ortoklazs ir kālija laukšpata tips. Dārgakmeņa, kas ir zināms kā mēnessakmens, sastāvā ietilpst ortoklazs.

 Veidošanās un apakštipi 
Ortoklazs sastāv no vairākiem granītiem un citiem laukšpatu grupas magmatiskajiem iežiem un bieži vien veido lielus un masīvus kristālus pegmatīta iežos.

Raksturīgi, ka tīrs kālija silikāts no ortoklaza veido cietu šķīdumu ar albītu, kas ir nātrija laukšpats (ķīmiskā formula NaAlSi3O8), kas ietilpst plagioklaza sastāvā. Lēni atdziestot Zemes iekšienē, ar nātriju bagātais albīta minerāls veido cieto šķīdumu ar ortoklazu un bagātina atlikušo ortoklazu ar kāliju. Gala rezultātā no diviem silikātu grupas minerāliem ir izveidojies pertīts.
Augstākā temperatūra polimorfam no KAlSi3O8 ir sanidīns. Sanidīns ir izplatīts strauji atdziestošos iežos, piemēram, obsidiānā un piroklastiskās grupas iezī, un īpaši ir atrodams trahītos Vācijā, Drahenfelsa kalnā. Zemākās temperatūras polimorfs no KAlSi3O8 ir mikroklīns.

Adulārs ir veidojies zemā temperatūrā no mikroklīna vai ortoklaza, sākotnēji veidojies zemas temperatūras hidrometālu atradnēs Alpu kalnos, Šveicē.Adularia on Mindat Optiskais efekts, kas rodas no spīduma mēnessakmenī, parasti ir saistīts ar adulāru.

Lielākais atklātais ortoklaza kristāls tika atrasts Urālu kalnos, Krievijā. Tas svēra aptuveni 100 tonnas, un tā parametri bija aptuveni 10x10x0,4 m.

 Izmantošana 
Līdzīgi kā citus kālija laukšpatus, ortoklazu izmanto kā neapstrādātu materiālu, optikā briļļu izgatavošanā, keramikā no tā veido porcelānu, kā arī ortoklaza sastāvdaļas tiek pievienotas veļas pulverim.

Dažiem ortoklaza un albīta savienojumiem ir pievilcīgi bāls spīdums, dārgakmeņu aprindās šis sajaukums ir pazīstams kā mēnessakmens. Lielāka daļa mēnessakmeņu ir caurspīdīgi un balti, kā arī dažreiz tas sastopams ar pelēku vai persika nokrāsu. Gemoloģijā tā spīdums parasti atgādina krēmveidīgu vai sudrabaini baltu piekrāsu. Šis dārgakmens ir simbols Floridas štatam.

Dārgakmens, kas tiek dēvēts par varavīksnes mēnessakmeni, ir minerāls, kas vairāk atgādina bezkrāsainu labradoru, bet atšķirība no "īstā" mēnessakmens ir izteikts caurspīdīgums un krāsu maiņa, lai gan to vērtība un izturība neatšķiras no parastā mēnessakmens.

Ortoklazs ir viens no desmit minerāliem, kas iekļauts Mosa skalā pēc minerālu cietības, minerāla cietība ir 6.

NASA ir atklājusi lielu ortoklaza piejaukumu Marsa smilšakmeņos, minot to, ka Marsa ieži, iespējams, esot piedzīvojuši sarežģītu ģeoloģisko pārstrādi, piemēram, atkārtotu iežu kušanu.http://www.nasa.gov/press/2014/june/nasa-s-mars-curiosity-rover-marks-first-martian-year-with-mission-successes

 Skatīt arī 
 Minerālu saraksts

 Atsauces 

 Ārējās saites 

Kategorija:Alumīnija minerāli
Kategorija:Kālija minerāli
Kategorija:Tektosilikāti
Kategorija:Dārgakmeņi